钦定古今图书集成/明伦汇编/氏族典/第148卷 > 孙楙
## 钦定古今图书集成/明伦汇编/氏族典/第148卷 > 孙楙

按《尚友录》：“楙字德操，绍兴甲戌举进士，历判池、真、郢
三州，所至以兴学节财为务。及入觐，高宗申奖曰：‘天
下有恤而办，有不恤而办，卿所谓恤而办者也’。尝论
公生明，上问‘何以生公？曰：‘廉生公’。又问‘何以生廉’？曰：
‘俭生廉’。上称善。累迁知太平州，寻移温州。学宫有故
秦桧祠，楙至，亟命撤之。朱晦庵称其‘爱立而教明，古
良吏也’’。”后韩𠈁胄用事，谢官归隐。